ACTA DEL CONSELL 02/08/2019 - Actes - Generalitat Valenciana\nACTA DEL CONSELL 02/08/2019\nTemes: Agricultura, Serveis socials, Igualtat, Assistència jurídica, Tributs, Indústria, Universitats, Turisme, Cultura, Cooperativisme/Economia social, Salut pública, Emergències, Organització GVA, Relacions amb les Corts, Administració local, Transports, Ports, Funció Pública, Formació, Esports, TIC, Pressupost públic, Joventut, Sanitat, Economia, Investigació / Recerca, Comerç, Ocupació - Treball, Educació, Despesa, Nomenaments i cessaments ;\nEn València, al Palau de la Generalitat, el 2 d'agost de 2019 es reuneixen, prèviament convocades pel president de la Generalitat, les persones integrants del Consell que s'especifiquen, amb la fi de realitzar la reunió ordinària del Consell.\nDecret de cessament d'Alberto Torró Molés com a vocal del Consell d'administració de l'Autoritat Portuària de Castelló.\nAcord de nomenament de Lorena Fatás Pérez com a vocal, en representació de l'AGE, del Consell d'administració de l'Autoritat Portuària de Castelló.\nAcord de cessament de Cristina Rodriguez-Solano Prieto i de nomenament de María Pilar Vazquez Millán com a vocal, en representació de l'AGE, del Consell d'Administració de l'Autoritat Portuària de València.\nAutorització de subscripció del conveni amb la Universitat de València-Estudi General, la Universitat Politècnica de València, la Universitat Jaume I de Castelló i la Universitat d'Alacant per al finançament de la Càtedra Avant, amb una dotació de 40.000,00 €.\nAutorització de subscripció del conveni entre TCV i COCEMFE CV per a l'impuls del turisme accessible a la CV en 2019 amb una dotació de 65.000,00 €.\nAutorització de subscripció del conveni entre TCV i PREDIF per a l'organització del I Congrés Internacional "TUR4ALL" de destinacions accessibles de creuers en 2019 amb una dotació de 30.000,00 €.\nAutorització de l'expedient de rescabalament EI-07/2019 per obligacions contretes en 2019 per import de 8.569,26 € (IVA inclòs).\nAutorització de l'expedient de rescabalament EI-14/19 per obligacions contretes en 2019 per import de 3.946,20 € (IVA inclòs).\nAutorització de l'expedient de rescabalament EI-20/2019 per obligacions contretes en 2019 per import de 6.245,68 € (IVA inclòs).\nAutorització de l'expedient de rescabalament EI-21/19 per obligacions contretes en 2019 per import de 25.923,68 € (IVA inclòs).\nAutorització a l'Advocacia General de la Generalitat per a exercir l'acció popular en un cas d'agressió masclista a Elx amb resultat de mort.\nAutorització de subscripció del conveni entre l'IVAJ i Fernanbus SA per a facilitar a titulars del carnet jove transport públic mitjançant descomptes amb una dotació de 55.870,00 €.\nAutorització de subscripció del conveni entre l'IVAJ i Vía Reservada SA per a facilitar a titulars del carnet jove transport públic mitjançant descomptes amb una dotació de 820,00 €.\nAutorització de l'expedient de rescabalament 37/2019 per obligacions contretes entre 2015 i 2018 per import de 237.467,38 € (IVA inclòs).\nAutorització de l'expedient de rescabalament 68/2019 per obligacions contretes en 2019 per import de 46.984,41 € (IVA inclòs).\nProposta de modificació pressupostària exp. 05.008/19-089\nAutorització d'una transferència de crèdit del capítol 5 del programa 612.60 "Despeses diverses" al capítol 4 del programa 221.30 "Agència Valenciana de Seguretat i Resposta a les Emergències" per import de 3.140.325,49 € per a la inclusió d'una línia de concessió directa denominada «Ajudes per a pal•liar els danys produïts per les pluges els dies 18,19 i 20 d'octubre de 2018».\nProposta de modificació pressupostària exp. 06.018/19-094\nAutorització de transferències de crèdits entre programes i capítols en el pressupost de la Conselleria d'Hisenda i Model Econòmic per a donar cobertura al pagament d'interessos derivats de sentències per import global d'1.190.000,00 €.\nProposta de modificació pressupostària exp. 11.007/19-063\nAutorització d'una transferència de crèdit del capítol 4 a l'1 en el programa 761.10 "Ordenació i promoció comercial" de la Conselleria d'Economia Sostenible, Sectors Productius, Comerç i Treball per import de 68.799,35 €, i modificació del pressupost del Consorci de Gestió del Centre d'Artesania de la Comunitat Valenciana.\nAutorització de l'expedient de rescabalament 34/2019 per obligacions contretes en 2019 per import de 120.962,06 € (IVA inclòs).\nAutorització de l'expedient de rescabalament 35/2019 per obligacions contretes en 2019 per import d'11.896,44 € (IVA inclòs).\nAutorització de l'expedient de rescabalament 36/2019 per obligacions contretes en 2019 per import de 27.067,70 € (IVA inclòs).\nAutorització de subscripció del conveni de reciprocitat amb la Universitat Miguel Hernández d'Elx per a la percepció del complement de carrera administrativa.\nAutorització de subscripció del conveni entre l'AVSRE i la Universitat de València-Estudi General per al desenvolupament del títol propi de postgrau d'expert universitari en protecció del patrimoni cultural [1a edició] amb una dotació de 32.400,00 €.\nAutorització de subscripció del conveni entre l'AVSRE i la Universitat Politècnica de València per a la realització de pràctiques acadèmiques externes per a alumnat de les titulacions de l'escola tècnica superior d'enginyers industrials amb una dotació de 12.600,00 €.\nAutorització de l'expedient de rescabalament 15/2019 per obligacions contretes en 2019 per import de 30.795,09 € (IVA inclòs).\nAutorització de l'expedient de rescabalament 17/2019 per obligacions contretes en 2019 per import de 744.029,41 € (IVA inclòs).\nAutorització de l'expedient de rescabalament 19/2019 per obligacions contretes en 2019 per import de 93.185,59 € (IVA inclòs).\nAutorització de l'expedient de rescabalament AVSRE/10/2019 per obligacions contretes en 2018 i 2019 per import de 3.311,16 € (IVA inclòs).\nAutorització de l'expedient de rescabalament AVSRE/13/2019 per obligacions contretes en 2019 per import de 7.976,06 € (iva exempt) .\nAutorització de l'expedient de rescabalament AVSRE/17/2019 per obligacions contretes en 2019 per import de 1.308,48 € (IVA inclòs).\nAutorització de subscripció de conveni amb la Federació Valenciana d'Aules de la Tercera Edat per a finançar despeses de funcionament i activitats amb una dotació de 30.000,00 €\nAutorització de subscripció del conveni amb la Fundació Max Aub per al foment de l'estudi i la difusió de l'obra i personalitat literària de Max Aub amb una dotació de 25.000,00 €.\nAutorització de subscripció del conveni amb la Unió Musical de Llíria per al finançament parcial de la impartició de l'ensenyament elemental de música amb una dotació de 150.000,00 €.\nAutorització de subscripció del conveni amb la Fundació Cultural de la CV Miguel Hernàndez, per a finançar les despeses de funcionament i activitats amb una dotació de 55.000,00 €.\nAutorització de subscripció del conveni amb el Col·legi Oficial de bibliotecaris i documentalistes de la CV per al suport als serveis de biblioteques municipals amb una dotació de 70.000,00 €.\nAutorització de subscripció del conveni amb la Fundació FULL per al foment del llibre i la lectura en 2019 amb una dotació de 290.000,00 €.\nAutorització de subscripció del conveni amb la Federació de Pilota Valenciana de la CV per a fomentar i donar suport a la pilota valenciana amb una dotació de 336.000,00 €.\nAutorització de subscripció del conveni amb l'associació Amics del Colpbol per a l'organització del Jocs Esportius de la CV amb una dotació de 3.000,00 €.\nAutorització de subscripció de la pròrroga dels convenis amb ens locals per al desenvolupament de projectes de formació professional dual a la CV.\nAutoritzacio de subscripció del conveni entre l'IVC i la Federació de Muixerangues de la CV per a activitats de funcionament de la federació i de suport a les colles de muixerangues en 2019 amb una dotació de 45.000,00 €.\nAutorització de l'expedient de rescabalament 07/2019 per obligacions contretes en 2019 per import de 274.685.020,52 € (IVA inclòs).\nAutorització de subscripció del conveni específic per a 2019 al protocol general de col·laboració de 20/09/1999 amb el Ministeri de l'Interior (delegació del govern per al Pla Nacional sobre Drogues).\nAutorització de concessió de subvencions en el marc del sistema nacional de garantia juvenil (EMCUJU) a l' Ajuntament de València per import de 3.400.959,97 €, i a l'Ajuntament de Castelló per import d'1.118.500,50 €.\nAutorització de concessió de subvencions en el marc del sistema nacional de garantia juvenil (EMPUJU) per a la contractació de persones joves, a l' Ajuntament de València per import de 3.807.585,48 €.\nAutorització de subscripció del conveni amb la Universitat de València-Estudi General per a actuacions d'economia social i cooperativisme desenvolupades per IUDESCOOP i per la Càtedra de Cooperatives Agroalimentàries d'Espanya en 2019 amb una dotació de 40.000,00 €.\nAutorització de subscripció del conveni amb el Consell de Cambres Oficials de Comerç, Indústria, Serveis i Navegació de la CV per al manteniment de l'oficina PATECO i desenvolupament del Pla PATSECOVA en 2019 amb una dotació de 500.000,00 €.\nPROPOSTA CONJUNTA: CONSELLERIA D'INNOVACIÓ, UNIVERSITATS, CIÈNCIA I SOCIETAT DIGITAL.\nAutorització de subscripció del conveni entre l'IVACE i la Fundació EOI FSP per al desenvolupament de l'estratègia Indústria Connectada 4.0 amb una dotació de 103.950,00 €.\nAutorització de concessió de subvencions de l'IVACE als Centres Tecnològics de la CV per al desenvolupament de projectes d'R+D per un import total de 16.395.628,17 €:\nAICE - Associació d'Investigació de les Indústries Ceràmiques: 1.550.244,71 €; AIDIMME - Institut Tecnològic Metall-Mecànic, Moble, Madera, Embalatge i Afins: 2.408.487,50 €; AIJU - Associació d'Investigació de les Indústries del Joguet, Connexes i Afins: 1.394.062,61 €; AIMPLAS - Associació d'Investigació de Materials Plàstics i Connexes: 2.252.318,39 €; AITEX - Associació d'Investigació de la Indústria Tèxtil: 1.027.374,58 €; IBV - Institut de Biomecànica de València: 2.418.125,00 €; INESCOP - Associació d'Investigació per a la Indústria del Calcer i Connexes: 1.945.274,00 €; ITENE - Institut Tecnològic de l'Embalatge, Transport i Logística: 1.905.314,58 €; i ITI - Institut Tecnològic d'Informàtica: 1.494.426,80 €.\nPresa de coneixement de la declaració d'emergència de les obres en pistes i camins forestals per a la reparació dels danys ocasionats pel temporal de pluja d'abril de 2019 a la CV per import de 590.742,56 €.\nAutorització de subscripció del conveni amb la Unió de Llauradors i Ramaders del País Valencià, per al suport a la divulgació de la implantació de la PAC i la reforma de l'organització comuna de mercats agrícoles a la CV amb una dotació de 9.000,00 €.\nAutorització de subscripció del conveni amb la Federació Provincial d'Agricultors i Ramaders de Castelló, per al suport a la divulgació de la implantació de la PAC i la reforma de l'organització comuna de mercats agrícoles a la CV amb una dotació de 2.000,00 €.\nAutorització de subscripció del conveni amb la Federació de Cooperatives Agroalimentàries de la CV per al suport a la divulgació de la implantació de la PAC i la reforma de l'organització comuna de mercats agrícoles a la CV amb una dotació de 329.000,00 €.\nAutorització de subscripció del conveni amb l'Associació Valenciana d'Agricultors per al suport a la divulgació de la implantació de la PAC i la reforma de l'organització comuna de mercats agrícoles a la CV amb una dotació de 40.000,00 €.\nAutorització de subscripció del conveni amb l'Associació Agrària Joves Agricultors Asaja-Alacant, per al suport a la divulgació de la implantació de la PAC i la reforma de l'organització comuna de mercats agrícoles a la CV amb una dotació de 22.000,00 €.\nAutorització de subscripció del conveni amb la Unió de Xicotets Agricultors i Ramaders del País Valencià, per al suport a la divulgació de la implantació de la PAC i la reforma de l'organització comuna de mercats agrícoles a la CV amb una dotació de 7.000,00 €.\nAutorització de l'expedient de rescabalament CMAYOR/2016/01/8 per obligacions contretes en 2019 per import de 31.595,20 € (IVA inclòs).\nDecret de creació de l'Institut d'Educació Secundaria de Benassal, per transformació de la secció de l'IES de la Vall d'Alba.\nDecret de creació d'un col·legi d'educació infantil i primària per desglossament del Col·legi d'educació infantil i primària Verge del Miracle a Rafelbunyol.\nDecret de concessió directa de subvencions al personal auxiliar de conversa de llengua estrangera en centres educatius públics d'Educació Primària en el curs 2019/2020.\nDecret de regulació de taxes per serveis acadèmics universitaris per al curs 2019/2020.\nSense solució de continuïtat, el Consell, constituït com a Junta general d'accionistes amb caràcter d'universal de la societat Circuit del Motor i Promoció Esportiva, SA adopta els acords següents:\nCessament d'Albert Girona Albuixech i de José Vicente Villar Rivera, i nomenament de Raquel Tamarit Iranzo i d'Eva María Coscollá Grau com a membres del Consell d'Administració, i atorgament de facultats per a executar-ho.\nDecret de cessament de José Manuel Gisbert Querol com a director general de Turisme.\nDecret de nomenament com a alts càrrecs de l'Administració del Consell de les persones següents:\nMaría Fernanda Escribano Botet, directora general de de Promoció Institucional; Jeanette Segarra Sales, directora general de l'Agenda Valenciana Antidespoblament; Herick Manuel Campos Arteseros, director general de Turisme; Mercedes Santiago Lozano, directora general de Persones Majors; Javier Santos Burgos Muñoz director general d'Investigació i Alta Inspecció Sanitària; Nuria Matarredona Desantes, directora general d'Innovació Ecològica en la Construcció; Margarida Castellano Sanz, directora general d'Innovació Educativa i Ordenació; i Celsa Monrós Barahona, directora general del Canvi Climàtic.\nI sense haver-hi més assumptes a tractar, el president dóna per finalitzada la sessió a les 10:50 hores. L'acta s'aprova en aquesta mateixa sessió.


LTSP Linkat edu 12.04 - Wiki Linkat\nLTSP Linkat edu 12.04\n1 Configuració del servidor de terminals lleugers en Linkat edu 12.04 i 14.04:\n1.1 Configuració automàtica\n1.1.1 Instal·lació del paquet linkat-ltsp-server\n1.1.2 Configurador del servidor LTSP\n1.2 Configuració manual\n2 Resolució de problemes:\n2.1 El flash no funciona en el meu terminal\n2.2 Puc utilitzar el mateix usuari per obrir els diferents terminals lleugers?\n2.3 Com puc donar d'alta usuaris amb els perfils d'infantil, primària i secundària per fer-los servir als terminals lleugers?\n2.4 Puc congelar els usuaris del servidor de terminals lleugers?\n2.5 El servidor de terminals lleugers (LTSP) va lent\nConfiguració del servidor de terminals lleugers en Linkat edu 12.04 i 14.04:\nNOTA:Cal tenir la Linkat edu actualitzada abans de procedir a fer la instal·lació del servidor de terminals lleugers.\nLa configuració automàtica del servidor LTSP es realitza mitjançant el paquet linkat-ltsp-server el qual instal·larà totes les dependències necessaries i el programa per configurar de forma gràfica i senzilla el servidor LTSP.\nÉs obligatori que el servidor disposi de dos targetes de xarxa, una es connectarà a la xarxa de centre i l'altra a un switch on només es troben els terminals lleugers connectats. D'aquesta forma s'aïlla la xarxa de terminals amb la resta del centre.\nÉs necessari que durant la configuració el servidor tingui connexió a Internet.\nInstal·lació del paquet linkat-ltsp-server\nPer línia d'ordres\nsudo apt-get install linkat-ltsp-server\nConfigurador del servidor LTSP\nUna vegada instal·lat el paquet linkat-ltsp-server es trobarà al menú la icona corresponent, només s'ha de fer clic per iniciar el configurador.\nLa primera pantalla mostrarà un missatge on es pregunta si es vol iniciar el configurador. S'ha de fer clic al botó Sí\nTot seguit es mostraren totes les targetes de xarxa disponibles a l'ordinador, s'ha de seleccionar la que es connectarà a la xarxa del centre.\nA la pantalla següent s'ha d'especificar una adreça IP i la resta de configuració de xarxa per la targeta seleccionada anteriorment. Per defecte l'adreça IP del servidor LTSP és 192.168.0.225.\nAra s'ha de seleccionar la segona targeta de xarxa que anem a fer servir i que es connectarà als terminals lleugers. Aquesta targeta no poc ser la mateix que es connecta a la xarxa del centre.\nUna vegada seleccionada s'ha d'especificar una IP, per defecte és 192.168.10.1\nCom ja s'ha comentat anteriorment, el configurador necessita connexió a Internet per descarregar les imatges dels terminals lleugers. Si el servidor no té connexió a Internet per qualsevol motiu, el configurador s'aturarà.\nLa descàrrega de les imatges pot ttrigar una estona i depen de la velocitat de connexió a Intenet.\nEn cas que ja es tinguin descarregades les imatges dels terminals, el configurador preguntarà si es volen tornar a generar.\nUna vegada generades les imatges el servidor estarà totament configurat i el configurador ens reiniciarà el servidor per aplicar tots els canvis del sistema.\nEl servidor LTSP també està documentat per configurar-lo de forma manual a l'enllaç següent:\nEl flash no funciona en el meu terminal\nEn cas que els vídeos o aplicacions fetes amb flash no es visualitzin correctament al terminal lleuger, cal que es modifiqui el fitxer lts.conf per eliminar la línia:\nen cas que es trobi dins del fitxer de configuració.\nPer editar-lo, cal escriure l'ordre següent des de la consola:\ni eliminar l'ordre LDM_DIRECTX = true en cas que existeixi al fitxer.\nPuc utilitzar el mateix usuari per obrir els diferents terminals lleugers?\nNo. Tot i que és possible obrir les sessions gràfiques amb el mateix usuaris, hi ha aplicacions com ara el LibreOffice, Firefox, etc que deixen de funcionar ja que detecten que es troben obertes.\nCal per tant utilitzar un usuari diferent per a cada terminal. Perquè no hi hagi problemes, es recomana etiquetar amb un número cadascun dels terminals i entrar amb un usuari genèric (p.e. alumne) més el número de terminal. Així doncs, si es vol entrar amb l'usuari alumne al termina n. 5, s'utilitzarà l'usuari: alumne5. Val a dir que aquests usuaris han d'estar donats d'alta abans.\nCom puc donar d'alta usuaris amb els perfils d'infantil, primària i secundària per fer-los servir als terminals lleugers?\nAbans que res, cal que haver instal·lat algun dels paquets linkat-perfil-infantil, linkat-perfil-primaria o linkat-perfil-secundaria.\nPer crear els usuaris amb els perfils podeu descarregar l'script següent: alta_massiva_perfils.zip\nPer descomprimir-lo, es pot fer des de consola amb l'ordre:\nL'execució del programa requereix privilegis d'usuari root o sudoers per la qual cosa caldrà executar-lo des de consola amb l'ordre:\nsudo bash alta_massiva_perfil.sh\nEs demanarà la contrasenya de l'usuari que ha fet la instal·lació de la Linkat edu 12.04 i s'executarà l'script. Bàsicament, l'script comprova que els perfils d'usuari d'infantil, primària i secundària estiguin instal·lats (en cas que no ho estiguin els descarrega) i demana per pantalla el nombre d'usuaris que es volen crear i la contrasenya que s'assignaran a tots els usuaris. Es recomana crear un nombre d'usuaris que sigui el doble que el nombre de terminals lleugers disponibles.\nPuc congelar els usuaris del servidor de terminals lleugers?\nSí. En el cas de ternir usuaris amb els perfils d'infantil, primària i secundària és necessari per evitar que les carpetes que hi ha a l'escriptori s'esborrin de forma accidental.\nPer congelar els usuaris es pot fer servir el programa Trivial Freezer. En el cas d'aplicar el congelador a un servidor de terminals lleugers (LTSP) es recomana que la congelació dels escriptoris es faci durant l'arrencada del sistema.\nEl servidor de terminals lleugers (LTSP) va lent\nEs recomana que el servidor de terminals lleugers tancar-lo per la nit (o quan s'acabin les classes). Després de tot un dia d'ús, queden processos en marxa que fan que el rendiment del servidor al llarg del temps vagi empitjorant. Així doncs, d'un dia per un altre, es recomana tancar el servidor i tornar-lo a obrir perquè aquests processos que queden en marxa es tanquin. D'altra banda, i si s'ha aplicat el congelador d'escriptoris (Trivial Freezer), els escriptoris es restauraran amb el reinici del sistema per la qual cosa els usuaris disposaran d'uns entorns plenament operatius.\nObtingut de «http://linkat.xtec.cat/portal_linkat/wikilinkat/index.php/LTSP_Linkat_edu_12.04»\nDarrera modificació de la pàgina: 09:41, 2 maig 2016.\tAquesta pàgina ha estat visitada 56.705 vegades.


Apartamento O SOL, Torres Vedras – Preus actualitzats 2019\nOfertes al Apartamento O SOL (Apartament), Torres Vedras (Portugal)\nApartament Apartamento O SOL\nUrbanização Quinta do Sol, 25 R/C - ESQ, 2560-592 Torres Vedras, Portugal – Situació excel·lent! Mostra el mapa\nSituació excel·lent! Té un 9,5/10. (Puntuació a partir de 6 comentaris)\nL'han puntuada els nostres clients després d'allotjar-se al Apartamento O SOL.\nAssegura't un bon preu al Apartamento O SOL - els clients que s'hi han allotjat fa poc li han posat un 9,3.\nApartamento O SOL treballa amb Booking.com des del 31 de oct. de 2018.\nQuan vols allotjar-te a Apartamento O SOL?\nS'acaben de reservar a Torres Vedras S'acaba de reservar 1 allotjament com Apartamento O SOL en els últims 15 minuts al nostre web\nArena Shopping Supermercat\nTorres Vedras Mercat\nInstal·lacions de Apartamento O SOL Bones instal·lacions! Puntuació: 8,8\nLlegeix-ho Apartamento O SOL accepta peticions especials, que pots escriure al pas següent.\nCal que informeu Apartamento O SOL de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nNúmero de llicència: 85350/AL\nPuntuació alta per a Torres Vedras\nTots els enquestats Famílies (2) Persones que viatgen soles (4) Persones en viatge de negocis (5)\nAra hi ha 2 persones buscant allotjament a Torres Vedras\nCom arribar al Apartamento O SOL des de Aeroport Humberto Delgado\nEl millor de Torres Vedras Clica aquí per veure més allotjaments a prop de llocs d'interès populars de Torres Vedras\nEstalvia't fins a un 50% a Torres Vedras


Eureka Atiram Hotel a Escaldes, Andorra | Web Oficial\nTelf:+376 880 666 | +376 676 760 WhatsApp (Reserves y consultes) hoteleureka@huersa.com\nAl cor d’Escaldes\nBar - Cafeteria y terrassa\nAmb una ubicació immillorable, l'Hotel Eureka està envoltat d'espais d'oci, relax i natura. Es troba al centre d'Escaldes, on destaquen les aigües termals i el fantàstic spa de Caldea, situat a pocs metres de l'Hotel. Així mateix, les pistes d'esquí de Grandvalira i Vallnord són a uns 12 km de distància.\nEscaldes-Engordany ofereix una gran varietat d'espais culturals i gastronòmics, activitats de senderisme i aventura, que farà que passis uns dies inoblidables, tant a l'hivern com a l'estiu.\nEl restaurant ofereix serveis d'esmorzar buffet i hi podràs degustar especialitats regionals. Totes les habitacions de l'Eureka són àmplies i acollidores i inclouen un minibar, caixa forta, escriptori i fil musical, entre altres serveis.\nHabitació per a 2 persones amb llit de matrimoni de 160cm x 190cm, molt tranquil·la i espaiosa, amb bany complet i totalment equipada.\nServeis: Assecador de cabell, mirall d’augment, bàscula, minibar, caixa forta, telèfon, TV satèl·lit, bullidor d’aigua, barnús, sabatilles, fil musical, aire condicionat i calefacció i free wifi.\nHabitació espaiosa per a dues persones, equipada amb 1 llit de 150 cm x 190 cm i bany complet. Habitació interior.\nHabitació lluminosa per a dues persones, equipada amb 2 llits individuals de 90 cm x 190 cm i bany complet.\nServeis: Assecador de cabell, mirall d’augment, bàscula, minibar, caixa forta, telèfon, TV satèl·lit, bullidor d’aigua, barnús, sabatilles, fil musical, aire condicionat, calefacció i free wifi.\nHabitació espaiosa i interior, amb dos llits individuals, perfecta per allotjar de 1 a 2 persones, amb bany complet.\nHabitació àmplia i lluminosa, per a tres persones, equipada amb tres llits individuals i bany complet.\nAquestes habitacions àmplies i confortables, estan compostes per dues habitacions dobles equipades cadascuna amb 2 llits individuals de 90 cm x 190 cm i bany complet. Habitació interior.\nHabitació per a una persona equipada amb llit ample de 135 cm x 90 cm i bany complet amb banyera o dutxa.\nServeis: Assecador de cabell, mirall d’augment, bàscula, minibar, telèfon, TV satèl·lit, fil musical, aire condicionat i calefacció i free wifi.\nHabitació per a una persona equipada amb llit individual i bany complet.\nServeis: Assecador de cabell, mirall d’augment, bàscula, minibar, telèfon, TV satèl·lit, bullidor d’aigua, barnús, sabatilles, fil musical, aire condicionat i calefacció i free wifi.\nGaratge cobert amb suplement\nPàrquing de franc de bicicletes\nLate check-out sota disponibilitat i amb suplement\nEstació de càrrega per a dispositius mòbils\nMàquines expenedores de snacks i begudes\nServeis: Assecador de cabell, mirall d'augment, bàscula, minibar, caixa forta, telèfon, TV satèl·lit, bullidor d'aigua, barnús, sabatilles, fil musical, aire condicionat i calefacció i free wifi.\nServeis: Assecador de cabell, mirall d'augment, bàscula, minibar, caixa forta, telèfon, TV satèl·lit, bullidor d'aigua, barnús, sabatilles, fil musical, aire condicionat, calefacció i free wifi.\nServeis: Assecador de cabell, mirall d'augment, bàscula, minibar, telèfon, TV satèl·lit, fil musical, aire condicionat i calefacció i free wifi.\nServeis: Assecador de cabell, mirall d'augment, bàscula, minibar, telèfon, TV satèl·lit, bullidor d'aigua, barnús, sabatilles, fil musical, aire condicionat i calefacció i free wifi.


julianen: parlo, sabent que no es tracta d'això\nAquesta mostra com quasi totes les que és presenten a la sala petita del primer pis té un nom impossible, podria dir-se també ‘Demà m’afaitaràs’ o ‘Paquita la culona’ tant se val, és una forma interessar al públic que potser les peces no inspirarien aquest fet.\nMirar detingudament cada una de les peces i intentar imaginar que deuria pensar l’artista en realitzar aquelles peces, és més profitós que observar la peça en sí mateixa.\nEn totes elles no hi deixo de sentir una gran sentit del humor , que no vol dir una presa de pel.\nAquesta sala del CaixaForum sempre surto pensant que qui allí exposa generalment te un gran menyspreu per l’art del passat i amb un gran desconeixement dels més mínims i rudimentaris coneixements que tenien els artistes de 500 anys enrere fins mitjans del segle XX, però amb una preparació intel·lectual solida i consistent, encara que sempre discutible.\nPer a mi es just ‘un divertiment’ i res més.\nEXPO - PARLO, SABENT QUE NO ES TRACTA D'AIXÒ - 2015 - 6/10 CaixaForum


Missatges - Comissió Marketing\nProfile of Comissió Marketing »\nMessages - Comissió Marketing\nNotícies Run2Live BCN / Galeria de l'elit\n« el: 10 de Juliol de 2013, 06:38:34 »\nEn els àlbums de fotos de Picassa també s'ha obert una carpeta per anar recollint els instants d'estar en el moment just i en el lloc adequat.\nUs convidem a que compartiu aquests instants.\nNotícies Run2Live BCN / La vitrina dels trofeus\n« el: 10 de Juliol de 2013, 06:31:39 »\nA la capçalera de la pestanya 3 del àlbum de Picassa trobareu una carpeta per anar posant les fotos dels nostres trofeus.\nAquest es en enllaç:\nAltres temes / Galeria fotos -Around the world-\n« el: 04 de Juliol de 2013, 06:56:23 »\nAra que comencen els viatges i amb l'inici de l'època d'estiu és quan la família de Run2Live BCN es dispersa al llarg i ample d'aquest món (a què em sona això).\nUs recordem que ens envieu la vostra foto allà on us trobeu i que una peça indispensable a la maleta de viatge és la nostra samarreta blava.\nBons viatges d'anada i de tornada.\nTriatló, ciclisme, natació... / II XERRADA: el Món del TRIATLÓ -CLÍNICA DEL CORREDOR\n« el: 04 de Juliol de 2013, 06:33:05 »\nLa Clínica del Corredor -http://clinicadelcorredor.com/- celebrarà el proper 17 de Juliol a les 20:00 h la II XERRADA de Medicina Esportiva: el Món del TRIATLÓ.\nTractaran temes de Traumatologia , Cardiología , Fisioteràpia i Nutrició i tots els dubtes sobre el món del Triatló -http://clinicadelcorredor.com/?page_id=59\nL'assistència és gratuïta i ens han convidat a assistir.\nNotícies Run2Live BCN / Ajuntament de Barcelona. 18 Mostra d’Associacions de Barcelona (Mercè 2013)\n« el: 29 de Juny de 2013, 07:05:46 »\nEl Comissionat de Participació Ciutadana i Associacionisme, amb l’acord de la Comissió de la Mostra d’Associacions del Consell Municipal d’Associacions de Barcelona, ha resolt adjudicar a la vostra entitat un espai de la modalitat 1 (carpes de les federacions) de la 18 Mostra d’Associacions de Barcelona (Mercè 2013), que es durà a terme el dissabte 21, diumenge 22 i dimarts 24 de setembre, a la Plaça de Catalunya.\nPodeu descarregar un arxiu amb el croquis de l'estand de la modalitat 2 seguint aquest enllaç:\n« el: 28 de Gener de 2013, 14:14:08 »\nNotícies Run2Live BCN / CASAL DELS INFANTS 1er. entrenament\n« el: 20 de Gener de 2013, 18:12:34 »\nAhir dissabte compartim el nostre entrenament amb un grup de nois i noies del Casal d'Infants del Raval.\nLa Maria, en Rachidu, en Abdelilah, en Sohidal, en Alhassana acompanyats dels seus educadors la Marta i en Ramón van seguir amb molt interès totes les fases de la sessió i esperem que els segueixin quedant ganes i forces per repetir el proper dissabte: segur que sí.\nNotícies Run2Live BCN / I TU PERQUÈ CORRES?\n« el: 21 de Juny de 2012, 22:01:46 »\nYa tenemos el DOODLE!!!!\n« el: 21 de Juny de 2012, 16:34:25 »\nTODA, TODA LA TERRAZA PARA NOSOTROS!!!!\nNotícies Run2Live BCN / FIESTA 4º ANIVERSARIO\n« el: 16 de Juny de 2012, 20:30:55 »\nComo cada año por estas fechas... le sábado 7 de julio festejamos el 4to. aniversario de RUN2LIVE!!\n... ya sumamos 4...\nPronto les confirmaremos el lugar\nCurses / 34ª MARATÓ BARCELONA -RESULTATS-\n« el: 29 de Març de 2012, 20:47:58 »\nJa podeu consultar els resultats agrupats per categories i gènere.\nComissió de Marqueting\nCurses / Re:URGENT: LLEBRES MARATÓ BARCELONA\n« el: 22 de Març de 2012, 14:18:20 »\nDues llebres i un llebrer ... (de bon rotllo).\nAlgú dóna més ... facin les seves propostes\nNotícies Run2Live BCN / Entrenaments Bombers 2012\n« el: 22 de Març de 2012, 14:13:30 »\nEls entrenaments per la Cursa de Bombers estàn aprop.\nComo tots sabem molts corredors/as populars s'apropen a aquestes sessions per preparar-la.\nConvindria que la nostra assistència a aquestes sessions fos el més concorreguda.\nLluint la nostra samarreta i amb un grup el més nombrós possible podem augmentar la nostra visibilitat i consegüent promoció.\nNotícies Run2Live BCN / Mercè Beltran - 11a Lligat Internet Championchip\n« el: 13 de Febrer de 2012, 12:53:36 »\nProp de 300 persones –entre atletes, corredors populars, clubs i organitzadors de curses– van assistir, el passat dissabte 28 de gener, a l’acte de cloenda de la 11a Lliga Internet Championchip, a l’hotel Don Candido de Terrassa.\nLa nostra companya Mercè Beltran va ser la vencedora en la categoria de veteranes 65 anys.\nUna lliçó de perseverança que carrera a carrera rebem de forma gratuïta. Al final tot té la seva recompensa.\nDe nou enhorabona i no paris.


i Vicenç Navarro i López | enciclopèdia.cat\nGironella, Berguedà, 1 de novembre de 1937\nLlicenciat en medicina a Barcelona el 1962, per motius polítics hagué d’exiliar-se l’any següent. Cursà estudis d’econmia a la Universitat d’Estocolm i, el 1965, d’administració social i mèdica a Londres, Oxford i Edimburg. Posteriorment, se n'anà als EUA on amplià estudis i es doctorà, el 1968, en salut pública a la Johns Hopkins University de Baltimore on fou professor d’aquesta especialitat fins l’any 2003. Treballà com a assessor sobre sistemes sanitaris per a diverses organitzacions internacionals: Consell d'Europa, Organització Mundial de la Salut (OMS); Organització Panamericana de la Salut, entre d'altres.\nFundador i president de la International Association of Health Policy (1977), de la qual fou president, i fundador i editor de la Internacional Association of Health Services. Fou elegit membre de l’Executive Board of the American Public Health Association, ha estat consultor de la National Science Foudation i de la US National Institutes of Health. Ha treballat en centres acadèmics a Europa, Canadà, Amèrica Llatina i col·laborà com a assessor amb els governs de Cuba i Xile, en temps del president Allende.\nL’any 1996 s’incorporà a la Universitat Pompeu Fabra com a catedràtic de ciència política. Des de la segona meitat de la dècada dels anys noranta del segle XX ha esdevingut un punt de referència a Catalunya i la resta de l’estat espanyol del pensament d’esquerres més crític amb el neoliberalisme, la globalització i un dels representants acadèmics més propers a l'altermundisme. És director del projecte Observatorio Social de España, una xarxa d’acadèmics dedicada a avaluar l’estat del benestar a l’estat espanyol, i de 2004 a 2007 fou el primer rector de la Universitat Progressista d’Estiu de Catalunya, de la qual fou un dels principals impulsors i col·laboradors. Tancà la llista de Catalunya Sí que es Pot en les eleccions del 27 de setembre de 2015 al Parlament de Catalunya (sense obtenir l'escó) i al febrer del 2017 formà part del nucli d'afins a Pablo Iglesias que s'imposà en el congrés de Podemos celebrat aquest mes. Al novembre del 2017 encapçalà la gestora que substituí Albano Dante Fachín al capdavant de Podem Catalunya, després que aquest dimitís per les pressions de la direcció estatal.\nEn mèrit a la seva tasca, ha rebut nombrosos premis de diversos centres acadèmics dels EUA i de països europeus. Dins del camp de treball d’investigació, cal subratllar la política i l’economia de la salut pública. És autor de molts treballs sobre temes de medicina i política, entre ells Medicine Under Capitalism (1976), Capitalismo, imperialismo, salud, medicina(1979), The Politics of health policy : the USreforms, 1980-1994 (1994), Globalización económica, poder político y estado del bienestar (2000), Bienestar insuficiente, democracia incompleta : sobre lo que no se habla en nuestro país (2002), pel qual obtingué el premi Anagrama d’Assaig, El Subdesarrollo social de España : causas y consecuencias (2006) i Ataque a la democracia y al bienestar. Crítica al pensamiento económico dominante (2015).


Talegón diu que la llista de Puigdemont és per democratitzar Espanya - Notícies Política - Notícies Política - e-notícies\nPolítica · 4 de Maig de 2019. 14:58h.\nTalegón diu que la llista de Puigdemont és per "democratitzar" Espanya\n"Com a espanyola, resident a Castella i nascuda a Madrid, és un honor poder contribuir a la denúncia"\nLa periodista Bea Talegón, que és una de les candidates de Junts per Catalunya a les eleccions europees en cas que finalment Carles Puigdemont, Clara Ponsatí i Toni Comín no es puguin presentar, ha assegurat que la llista JxCat és per "democratitzar" Espanya.\nTalegón, en una roda de premsa des de Brussel·les amb Puigdemont, Comín, Ponsatí, Boye iTrias, ha afirmat que "com a ciutadana espanyola, aquesta llista representa la batalla per democratitzar la justícia a Espanya i Europa".\nLa suplent de Ponsatí ha subratllat que "com a espanyola, resident a Castella i nascuda a Madrid, és un honor poder contribuir a la denúncia" i ha destacat que "l'Estat democràtic i de dret encara està en construcció i som deutors d'acabar el que es va considerar una transició d'una dictadura a una democràcia que, encara avui, no ha estat possible consolidar".\nFinalment, ha fet una crida a la UE perquè hi ha "milions de ciutadans espanyols que ens sentim indefensos en constatar que les institucions i la justícia estan al servei de mantenir la unitat d'Espanya en lloc de per sobre l'estat de dret".\n"L'estat democràtic i de dret encara està en construcció"\nCarles Puigdemont, Estat espanyol, Junts per Catalunya, Beatriz Talegón\nEl Suprem decidirà sobre Puigdemont\nBou canviaria el nom de la plaça Francesc Macià pel de Montserrat Caballé


Informació sobre la presència d'amiant a la xarxa de metro de Barcelona | TMB Notícies\nInici » Sala de Premsa » Informació sobre la presència d'amiant a la xarxa de metro de Barcelona\nTMB desenvolupa un control exhaustiu per identificar el mineral en instal·lacions i vehicles, i planificar-ne la gestió segura o la retirada. Els mesuraments en l'ambient han donat resultats negatius en totes les estacions i dependències, de manera que no hi ha cap risc per a les persones\nDes de fa temps TMB desenvolupa un inventari exhaustiu d'elements que continguin amiant en qualsevol espai o vehicle de la xarxa de metro, per planificar adequadament la seva gestió i eventual retirada o substitució. Dins d'aquesta revisió general, s'estan auditant els trens fabricats els anys 80, època en què els materials amb contingut d’amiant van ser utilitzats normalment a Espanya en tot tipus de construcció, a l’empara de la normativa que ho permetia.\nEn aquest procés, avui els tècnics han informat de la presència de crisòtil, un derivat de l'amiant no friable (que no desprèn fibres), en un baix percentatge —entre el 5% i 10%—, en la pintura bituminosa d'un tren de la sèrie 4000, que circula a la línia 1.\nAquest és el primer tren en el qual s'ha detectat presència d'amiant després de realitzar mesuraments anteriorment en quatre trens similars, en què el resultat va ser negatiu. La pintura bituminosa antisonora es troba en zones fora de les cabines de passatge i de conducció, concretament sota el bastidor i revestint l'estructura interior de la caixa del tren. Està per tant fora de l'abast dels usuaris i dels empleats de l'operació.\nPrecaució en el manteniment\nDavant d'aquest fet s'ha pres la decisió de suspendre els treballs de manteniment que puguin suposar una alteració o degradació del material bituminós, tant en el tren en qüestió com en els altres de la mateixa generació que estan pendents d'anàlisi. La revisió d'aquests trens s'accelerarà al màxim i els que donin resultat positiu seran marcats perquè es puguin prendre les precaucions adequades en les intervencions de manteniment de més envergadura, que realitzaran equips especialitzats.\nL'existència de pintura bituminosa amb crisòtil en cap cas suposa un perill en el funcionament i el manteniment normal dels trens, per la qual cosa no hauran de ser retirats del servei més enllà del temps necessari per al correcte marcatge.\nLes condicions de seguretat a la xarxa de metro són totals. En tots els mesuraments ambientals realitzats als tallers, als trens i a la resta de la xarxa, des de l'entrada en vigor l'any 2006 del RD de treballs amb el risc d'amiant, no s'ha detectat presència d'amiant que suposi un risc per a la salut de les persones.\nTMB realitza des de la dècada dels 80 un seguiment de la presència d'amiant en instal·lacions de Metro en virtut del qual es coneix que aquesta presència es dóna principalment en forma de planxes de fibrociment utilitzades com a coberta en la construcció d'edificis i dependències, un material que no desprèn fibres si no es manipula i per tant tampoc comporta perill per a treballadors i usuaris.\nFruit d'aquest coneixement, s'han retirat de manera segura i controlada elements de construcció amb algun contingut d'amiant, per exemple amb motiu d'obres de reforma de dependències.\nPel que fa als treballadors que al llarg de la seva vida laboral a Metro haguessin pogut estar exposats a fibres d'asbest segueixen un programa de vigilància de la salut, tal com marca el protocol del Ministeri de Sanitat. Des que s'està desenvolupant el programa, no s'ha diagnosticat cap cas d’asbestosi pulmonar, mesotelioma pleural, ni càncer de pulmó o de mediastí entre les persones participants.\nConceptes: Manteniment|Salut|Infraestructura: Estació|Instal·lació|Material mòbil|Institucions: TMB|Servei: Metro|Anys: 2018\nUn tren del metro de Barcelona en moviment / Foto: Pep Herrero (TMB)


Universitat de Barcelona - Més de 40 professors de diferents facultats participaran en una lectura pública i creuada de les seves obres a la Setmana del Llibre en Català\nInici > Notícies > Més de 40 professors de diferents facultats participaran en una lectura pública...\nEdicions de la UB serà present als estands 40-41 de la Setmana del Llibre en Català.\nEl 14 de setembre, d'11.00 a 14.30 hores, tindrà lloc una lectura creuada d’obres publicades per Edicions de la Universitat de Barcelona, tant de l’àmbit de les ciències com de les lletres, amb l’objectiu de posar en relleu el gran potencial que representen els professors universitaris per al món de llibre. En total s’aplegaran més de quaranta autors, de catorze facultats —des de Química fins a Filosofia, des d’Història de l’Art fins a Medicina—, que faran una lectura per parelles, de manera que un docent haurà de llegir un fragment de tres minuts de durada de l’obra de l’altre membre de la parella i, tot seguit, el segon n'haurà de llegir un de l’obra del primer. Els llibres dels participants tindran un espai destacat a l’estand d’Edicions de la UB, el número 40-41. L’activitat té el suport del Vicerectorat de Projecció i Internacionalització, i en aquest enllaç podeu consultar les obres seleccionades i els autors que llegiran.\nAixí mateix, Edicions de la UB presentarà tres novetats editorials dins els actes de la Setmana: La forja genètica d’Europa, La prosa de Màrius Torres i De poesia. Arxius, poètiques i recepcions.\nEdicions de la UB serà present als estands 40-41 de la Setmana del Llibre en Català amb més de vuitanta títols del seu fons i un miler de llibres en total, entre els quals destaquen, a més dels esmentats, Escrits sobre art, d’Alexandre de Riquer, i a cura d’Eliseu Trenc; Llegir Ramon Llull, de Joan Santanach Suñol; Sobre mentides i contes de fades, de Meritxell Simó, i Sant Climent de Taüll, la recerca versus la icona, de Milagros Guardia.\nDurant deu dies, l’esplanada de la catedral esdevindrà la Ciutat de la Lectura, amb les seves places i avingudes, les seves casetes de fusta i més de 150 expositors, entre editorials, llibreries, institucions i agrupacions d’editors. Cada plaça disposarà d'un escenari, on tindran lloc presentacions, debats, lectures, tallers de contes i recitals, entre altres activitats. També hi haurà espais amables pensats per descansar i llegir amb calma, a més de circuits de lectura que orientaran els visitants. En l’edició del 2016 es va batre el rècord d’expositors, i el repte més important per a aquesta edició és engegar un procés que transformi la Setmana del Llibre en Català en un Saló del Llibre professional sense perdre l’essència de fira i festival de la cultura.\nDes que es va instal·lar a l’avinguda de la Catedral de Barcelona el 2012, la Setmana del Llibre en Català ha millorat les seves xifres any rere any. En l’edició de l’any passat es va incrementar la facturació global un 42,6 %, i es van vendre més de 22.300 exemplars de revistes i llibres.


Base Nàutica de Pineda de Mar | Turisme Actiu i Esportiu - Empreses d'activitats aquàtiques | Catalunya.com\nInici Base Nàutica de Pineda de Mar\nPlatja de Pineda de Mar. (Turismo Verde S.L.)\n658 663 282\nCaiac, Esquí aquàtic, Lloguer d'embarcacions, Vela, Wakeboard, Windsurf\nLa Base Nàutica de Pineda de Mar organitza diverses activitats relacionades amb els esports nàutics, sobretot amb al món de les embarcacions de vela, amb l'objectiu d'introduir als més petits en aquest món.\nFan activitats per a grups de nens i per a escoles, però també per a adults. Fins i tot es poden celebrar aniversaris a les instal·lacions. Ofereixen des de windsurf fins a classes de vela, però també sortides en catamarà, paddle-surf, caiac o banana bus. En tots els casos, i quan és necessari, s'inclouen els salvavides, el material i els vestits de neoprè. Totes les activitats es fan amb monitor.\nA més, pensant exclusivament en els nens, organitzen dos casals: el Pirates, pensat per a nens de quatre anys amb la intenció d'introduir-los a les activitats nàutiques, i el Casal de Mar, en què hi ha cinc grups d'edat, que van des dels cinc fins als disset anys, per adequar les activitats a cada nen. És possible contractar el servei de menjador.\nCoordenades GPS X: 2.699816, Y: 41.624703\nActivitats amb nens, Aparcament, Aula d'aprenentatge, Dutxes, Lloguer de material, Magatzem per a equipaments, Taller de reparacions, Turisme actiu - Natura, Vestidors\nAdreça Platja dels Pins s/n\nTelèfon 658 663 282


| ARRIBA LA CALOR, PARLEM D´AIRES CONDICIONATS!\n05 juny ARRIBA LA CALOR, PARLEM D´AIRES CONDICIONATS!\nPosted at 13:26h in Sin categoría\tde\tAdministrador Finques Saura 0 Comentaris\n1.-Quina és la normativa que hem de conèixer respecte de la instal·lació d´aires condicionats?.\n– l´Ordenança reguladora de la instal·lació d´aparells condicionadors d´aire i equips de ventilació.\n-Ordenança de civilitat\n-Ordenança de convivència ciutadana.\n2.-Quins són els punts més importants de l´Ordenança d’instal·lació d´aparells condicionadors d´aire ?\n-Aquests no es poden instal·lar adossats directament a parets mitgeres, forjats o altres elements estructurals (sempre ha d´existir una distancia mínima de 10 cm.\n–Soroll màxim no pot superar els 3 decibels per sobre del nivell de so ambiental ( de les 10.00h del vespre fins a les 8.00h del matí).\nDe les 8.00h del matí fins les 10.00h del vespre, com a màxim 35 decibels (si el so ambient és superior als 35 decibels, s´admet 3 decibels per sobre del so ambient).\n-Tots han de disposar d´elements anti vibratoris.\n-No es poden vessar les aigües de condensació a la via pública (xarxa de clavegueres o dipòsit recollidor).\n-No poden sobresortir més de 20 cm de la línia de façana i als balcons s’instal·laran PER SOTA LA LÍNIA QUE DELIMITA LA BARANA DEL BALCÓ.\n-A EDIFICIS DE VIVENDES NO ES PODEN INSTAL-LAR A PATIS CELOBERTS.\n3.-I què diu l´Ordenança respecte dels locals comercials?\n-Locals comercials: sortides d´aire de compressors a un mínim de 2 metres d´alçada.\n-A la planta baixa els equips compressors han de disposar d´una protecció visual.\n4.-Quina documentació cal aportar per obtenir l´autorització municipal?\n-Instància en model\n-Plànol de situació.\n-Croquis o plànol que reflexi la situació dels equips.\n-Característiques de l´equip.\n-Memòria i Solucions Tècniques d´aïllament en cas que sigui necessari.\n5.-Perquè és important obtenir aquesta autorització?\nPrimer perquè ho obliga l´Ordenança i segon per TRANQUILITAT. Perquè ens assegurem que complim amb tots els requeriments tècnics que fixa l´Ajuntament. Ens podríem trobar que, en cas de Comunitats de propietaris, el 99% dels veïns aprovessin la instal·lació, però en no complir la normativa municipal (il·legal) un sol veí ho denunciés i es fes retirar la instal·lació.\nEs considera AUTORITZADA si en el termini d´un mes des de la data de presentació a l´Ajuntament no s´ha demanat documentació complementària o denegat expressament.\n6.-L´incompliment de l´ordenança pot comportar sancions. Quines són aquestes?\n1r-Una instal·lació inspeccionada que provoqui molèsties (comprovació pels Serveis Tècnics Municipals) suposa rebre un REQUERIMENT AMB TERMINI D´EXECUCIÓ de la subsanació de defectes.\n2n-Acabat el termini sense arranjament: 90 euros de multa.\n3r-Acabat el 2n termini sense arranjament: precintat o retirada subsidiària.\n7.-L´Ordenança de civilitat també ens en parla d´aires condicionats?\nSí, però en termes més generals (molèsties per sorolls) ens diu que per respectar el descans dels veïns s´ha de limitar la producció de sorolls a l´interior dels habitatges entre les 10.00h del vespre i les 8.00h del matí del dia següent.\n8.-Aspectes relatius a la llei de propietat horitzontal.\nPer la modificació que afecti un element comú (façana) cal un 80% de vots favorables, si afecten l´estètica de l´edifici (aires condicionats que afectin les façanes).\n9.-Quin són els principals problemes que ens trobem respecte de la instal·lació d´aires condicionats en Comunitats de propietaris?\nSón molts i molt diversos. A vegades el problema és immediat a la seva instal·lació però a vegades el problema sorgeix passat un temps.\n–Sorolls: és el més comú i conegut.\n–Vibracions: molt difícil de solucionar.\n–Pudors: en connectar els desguassos de l´aigua de condensació amb la xarxa de desguàs de l´edifici, la pudor pot entrar dins de casa nostra.\n–Filtracions i degoters: connexions deficients amb la xarxa de desguassos dels tubs d´aigua de condensació.\n–Rebuf d´aigües en cas d´embussos: poden afectar els aparells.\n–Rehabilitació de terrasses: no es poden realitzar les feines de rehabilitació d´una part de la terrassa ja que el propietari es nega a retirar l´aparell.\n–Rehabilitació de façanes: No es pot rehabilitar la façana perquè el propietari es nega a retirar l´aparell.\n10.-Consells per treure el màxim rendiment de l´aparell d´aire condicionat.\n-Programar l´encesa i apagada.\n-Neteja i manteniment regular de filtres (pols, fibres, etc.) que poden causar al·lèrgies.\n-No orientar l´aire fred directament a les persones.\n-Fer un manteniment general un mínim d´una vegada a l´any ens evitarà molts problemes i tindrem la tranquil·litat de que el nostre aparell està en perfecte estat de funcionament i un 100% de rendiment.\n-No obstruir la unitat exterior ja que disminuirà el rendiment.\nI també cal recordar que el millor aire condicionat…és un bon aïllament tèrmic!


Training of Lawyers on EU instruments in Family Law (28 march 2022) - Consell de l'Advocacia Catalana\nHome / Civilaw / Training of Lawyers on EU instruments in Family Law (28 march 2022)\nTraining of Lawyers on EU instruments in Family Law (28 march 2022)\nin Civilaw, Formació altres, Formació Col·legis 77 Views\nEl Consell de l’Advocacia Catalana participa en el projecte Europeu “CIVILAW” finançat per la Comissió Europea que té l’objectiu de formar advocades i advocats conjuntament amb diferents col·legis de l’advocacia de la UE.\nEl projecte “CIVILAW” té com a objectiu formar advocades i advocats de 7 Estats Membres en relació a instruments legals relatius al dret de família, produir material formatiu amb els resultats dels seminaris, així com promoure la creació de xarxes informals de col·laboració entre l’advocacia de diferents països de la UE. Tot aquest programa es portarà a terme entre els anys 2022 i 2024.\nEn el marc d’aquest projecte es realitza un seminari en línia sobre els diferents instruments legals de la UE en dret de família.\nEl seminari es portarà a terme serà el dilluns 28 de març de 9 a 13 hores. On hi assistiran advocades i advocats de diferents països de la UE.\nCal inscripció prèvia en el formulari d’inscripció i un compromís d’assistència. Data límit per a realitzar la inscripció dimecres 9 de març.\nLes places estan limitades a 20 persones que s’assignaran per ordre d’inscripció. Es conformarà una llista d’espera.\nLes persones ponents són expertes reconegudes a nivell europeu en la matèria\nLes ponències seran en anglès i es proveirà traducció simultània al castellà.\nLes temàtiques que s’estudiaran en els seminaris de Dret de família, són:\nCompetència, llei aplicable i reconeixement i execució de decisions en matèria de règims patrimonials matrimonials i sobre conseqüències patrimonials de les unions registrades\nprograma (anglès) programa (català)\nNext: Vídeo: WbinCICAC: Qüestions pràctiques del Dret de Defensa


Una cinquantena de persones pren part a la 40a pujada a Montserrat de la Penya Barcelonista de Martorell\nPàgina principal >> Societat >> Una cinquantena de persones pren part a la 40a pujada a Montserrat de la Peny...\nLa Penya Barcelonista de Martorell va reunir diumenge una cinquantena de persones en la 40a edició de la pujada a Montserrat. La sortida oferia tres modalitats de recorregut. Un grup de cinc caminaires van fer el camí a peu des de Martorell, sortint a les 3.30h. Quatre hores més tard, van reunir-se amb un grup de 6 persones més a Collbató, on van esmorzar i van seguir la ruta plegats. Cap a les 10.00h, el grup que va fer el camí a peu i els que van arribar-hi en autocar, van trobar-se a Montserrat i van gaudir d’àpat organitzat per la penya.\nSegons han explicat aquest dilluns els membres de la Penya Barcelonista, Vicenç Mesalles i Cisco Querol, al programa Gent amb entitat de Ràdio Martorell, els participants que van fer el camí a peu van vestir les samarretes commemoratives de la 40a pujada, així com un kit d’avituallament. Els penyistes també van pujar a la muntanya un monument commemoratiu, dissenyat per Querol, que va cridar l’atenció de turistes i visitants. L’ofrena floral de la penya a la Verge de Montserrat va ser protagonista en la missa de les 11.00h. La membre de la penya, Maria Font i la madrina de l’entitat, Carme Simó, van ser les encarregades de lliurar les flors a La Moreneta. La jornada va cloure amb un dinar al resturant AQQUA, a Martorell, que va posar punt i final a la pujada.\nCol·laboració amb la Fundació Rosa Oriol\nLa Penya Barcelonista de Martorell ja prepara pel proper mes de novembre la recollida de mantes i tovalloles en favor de la Fundació Rosa Oriol, liderada per sor Lucía Caram. A més, prepara una sorttida al Teatre Nacional de Catalunya per gaudir d’un concert de gòspel, el proper 21 de novembre. El 17 de desembre celebrarà el dinar de Nadal, on es retrà un homenatge pòstum als membres fundadors de la penya, l’any 1960.


La Xarxa de Dones de la Marina Alta va celebrar el Dia de la Dona « Infobenissa\nLa Xarxa de Dones de la Marina Alta va celebrar el Dia de la Dona\nConcentració de la Xarxa de Dones de la Marina Alta\nLa celebració començà amb una concentració a la Glorieta de Dénia. Unes 80 persones, defensores de la igualtat i els drets de la dona, s’ajuntaren per reclamar les reivindicacions feministes i exigir que els temes d’igualtat siguen ben visibles i formen part dels programes polítics en aquest any electoral. La concentració va acabar amb la lectura del manifest.\nA continuació es va celebrar la 14 edició del Sopar de Dones on es lliuraren els Premis 8 de Març de la Xarxa de Dones de la Marina Alta, que són un reconeixement a la trajectòria vital, professional, científica, artística… de les premiades, dones que han contribuït a millorar i fer més igualitària aquesta societat.\nAmb l’assistència de “Dones Cabal”, “Femme Força”, “Dones d’Orba”, “Associació Eva Pinera”, “Matria” i més de 150 dones de tota la comarca es va gaudir d’una llarga i entretinguda vetllada, en la que no va faltar l’humor, la conversa, la música, els bons sabors de taula, els parlaments, els vídeos de presentació i el reconeixement a les premiades.\nEn primer lloc, Pepa Espasa, artista plàstica de Dénia, va commoure amb la seua obra centrada en el maltractament de les dones. Les imatges projectades mostraren la bellesa i dramatisme impactant del seu art.\nTot seguit reberen l’estatueta representativa del Premi, Begoña Piñero i Maricusa Arguelles en nom de les associacions “Tertúlia Feminista les Comadres” de Gijón i “Mujeres por la Igualdad de Barredos” de la Cuenca Minera de Astúries. D’aquests dos grups va eixir la iniciativa i organització del “Tren de la Llibertat” que l’any passat va reunir a centenars de milers de persones a Madrid l’1 de febrer del 2014, en una manifestació convocada per paralitzar l’avantprojecte de llei, presentat pel ja exministre Gallardón, sobre la interrupció voluntària de l’embaràs. La claredat de les reivindicacions d’estes dos associacions asturianes és un fidel exemple de la forma de treballar per la igualtat i els drets de la dona. En el seu parlament, recordaren, una vegada més, que les dones unides i al carrer som capaces de canviar el món. Resultà emocionant la presència de dos dones de tan llarga trajectòria feminista. Totes les aplegades posades dempeus varen aplaudir la seua valentia.


Rep el nom de cova des Migdia una balma que s'obre enmig del penya-segat que forma la cara de mestral del puig d'en Xoroi. Deu el seu nom al fet que durant l'estiu la balma queda completament il.luminada a les dotze del migdia, fent les funcions d'un gegantí rellotge solar.\nSabem que la cova des Migdia fou l'escenari d'un fets tràgics dels quals fins ara només disposàvem de la narració dels vencedors. El mateix rei en Jaume conta en el Llibre dels Feyts com es va dur a terme un incursió contra els sarraïns encastellats a la terra d'Artana. Com allà es va localitzar un grup de sarraïns que s'havia refugiat a una balma que els protegia de les pedres llançades pels atacants tan fos des de dalt com des de baix, com el grup fou assetjat i com es rendiren després de vuit dies, quan tengueren clar que era possible rebre cap auxili exterior. Era el 21 de març de 1230 quan s'entregaren els captius.\nTenim la sort de saber-ho perquè en els anys 2009 i 2010 es duguren a terme al lloc dues campanyes arqueològiques de les quals acaba de publicar-se un article (*) que resumeix les dades més significatives les quals ja foren avançades per Andreu Manresa aquí.\nPer aquest article sabem que durant algunes setmanes s'establiren a la inexpugnable cova artanenca fins a quaranta persones, que foren realitzats uns mínims treballs de condicionament de plataformes (s'identifiquen tres petits refugis naturals i cinc replans artificials), que es transportaren fins a la cova nombroses alfàbies o gerres per a dur els queviures i per recollir aigua, que una coveta fou habilitada com a femer, que es preparà una llar de foc protegida contra el vent i que l'alimentació es basava principalment en ovelles, cabres, conills, tords, coloms i caragols.\nTambé sabem que quan els assaltants abandonaren el lloc gojosos per la victòria només deixaren darrera d'ells els aixovars de ceràmica fragmentats, tres claus de ferro que havien estat amagades sota una pedra, qui sap si amb l'esperança de tornar a obrir algun dia les portes de les cases estimades, i el cadàver d'una dona d'edat entre els 20 i els 25 anys que va morir durant el setge i que fou inhumada al caire del precipici on fou depositada de costat i amb la cara girada cap a l'est.\nQuan el darrer combatent abandonà el penya-segat un vel de silenci cobrí l'escenari de la tragèdia. Un silenci de segles que només fou romput quan els escaladors esportius es fixaren en aquella muntanya que en paraules del Rei en Jaume "era tan fort i tan alta, que faïa punta; e la roca eixia a fora, e enmig d'aquella roca eren les coves feytes".\n(*) BARCELÓ, Miquel; KIRCHNER, Helena; RIERA RULLÁN, Mateu (2013): "Primavera de 1230: Andalusins refugiats a la serra de Llevant (Mallorca)". V Jornades d'Arqueologia de les Illes Balears (Palma, 28 a 30 de setembre, 2012).


Crítica: 'Manon Lescaut' de Puccini al Liceu\nL’òpera de Puccini torna al teatre de La Rambla, però punxen la producció de Davide Livermore i la direcció d'orquestra d'Emmanuel Villaume\nGregory Kunde i Liudmyla Monastyrska / © A. Bofill\nPublicat per\tLlegir en cas d’incendi\t10/06/2018\nManon Lescaut es va estrenar al Teatro Regio de Torí l’any 1983 i va suposar el primer èxit a la carrera de Puccini. L’òpera, en quatre actes, està inspirada en l’obra de l’Abbé Prévost i no va ser la primera versió operística d’aquesta història ja que Daniel Auber i Jules Massenet ja havien escrit òperes dedicades a Manon. L’ascens i la caiguda de Manon són el centre d’aquesta obra on Puccini desplega una gran quantitat de belles melodies i petits interludis simfònics de gran bellesa que tenen com a moment culminant l’intermezzo entre el tercer i quart actes, un recurs per altra banda molt utilitzat durant el verisme.\nDesprés de Le Villi (1884) i Edgar (1889) que van passar molt desapercebudes, Manon Lescaut va ser el primer èxit de Puccini i està considerada com la seva primera obra madura que, tot i no assolir la perfecció dels grans títols puccinians, ja conté el llenguatge i els elements característics de l’obra del compositor italià. Veiem moltes coses a Manon Lescaut que després trobarem a La Bohème (1896), la següent obra de Puccini. L’argument de l’obra s’estructura en quatre actes que funcionen com quatre postals aïllades que ens permeten seguir la vida de Manon. El primer transcorre a Amiens i veiem l’enamorament de Manon i l’estudiant Des Grieux just abans que ella entri en un convent. Al segon acte veiem a Manon en un palau de París lamentar-se d’haver abandonat a Des Grieux per Geronte, un home molt gran i ric; el germà de Manon porta a Des Grieux al palau on es troba la protagonista i els dos amants s’entreguen a la passió però Geronte els descobreix i avisa a la policia que s’emporta a Manon mentre Des Grieux fuig del palau. Al tercer acte veiem com Des Grieux intenta treure a Manon de la presó però fracassa i al final per a no perdre-la, decideix acompanyar-la en el seu exili. L’últim acte transcorre als Estats Units, en un desert on Manon, malalta i exhausta acaba morint en braços de Des Grieux després de cantar la gran ària de l’òpera: “sola, perduta, abbandonata”.\nAl Liceu aquesta obra es va poder veure per primera vegada tres anys després de la seva estrena a Torí i des de llavors s’hi ha representat seixanta vegades. La producció de Davide Livermore que es pot veure en aquesta ocasió és una coproducció amb el Teatro San Carlo de Nàpols i el Palau de les Arts Reina Sofía de València. Al primer repartiment el paper de Manon el canta la soprano ucraïnesa Lyudmila Monastyrska que té una veu molt bonica i potent i un gran control del fiato i els pianíssims. La seva interpretació de Manon és molt bona amb uns aguts molt afinats però en cap cas ens fa oblidar a les grans Manons com Montserrat Caballé o Mirella Freni. El paper de Des Grieux el canta Gregory Kunde i no deixa de sorprendre la intensitat que ofereix el tenor nord-americà als seus 64 que tot, amb una interpretació intensa i apassionada del paper. El rol de Lescaut, el germà de Manon l’assumeix el baríton serbi David Bizic que debuta al Liceu fent una bona interpretació del paper. Carlos Chausson interpreta perfectament el paper de Geronte i Mikeldi Atxalandabaso, Marc Pujol, Carol García, José Manuel Zapata, Michael Borth, David Sánchez i Jordi Casanova compleixen amb correcció amb els papers secundaris.\nAquestes representacions de Manon Lescaut suposen el debut al Gran Teatre del Liceu del director d’orquestra francès Emmanuel Villaume que signa una direcció en general desajustada de l’òpera de Puccini. Villaume aconsegueix moments bells però en general la direcció no destaca pels seus detalls o el seu interès i com és habitual pel què li he pogut sentir dirigir a Villaume, tendeix a sonoritats vulgars i desagradables dels metalls en els fortes que són excessius i en alguns moments voregen la catàstrofe. Segurament el pitjor és la producció de Davide Livermore que vol canviar l’ambientació de l’òpera i vol ser molt emotiva tot i que aconsegueix tot el contrari. El què pretén Livermore fa bona pinta d’entrada però als cinc minuts de començar perd tota credibilitat i des de llavors tot son esforços per intentar casar el que diuen els personatges amb el què veiem.\nUn altre problema és la falta de confiança de Livermore en la música de Puccini ja que en tots els interludis musicals, que són d’una gran bellesa, els personatges fan sorolls o riuen o ploren i acaben trencant la màgia d’aquests petits fragments simfònics i com a colofó del despropòsit la projecció d’imatges d’emigrants que intentaven entrar als Estats Units per Ellis Island durant el magnífic intermezzo. Aquestes projeccions aconsegueixen tot el contrari del que volen i són un clar símptoma de falta de sensibilitat per part del director italià. Tot això amb un molt mal treball amb els cantants i un gest de gran patetisme al final de l’òpera per una altra vegada voler ser molt emotiu i resultar ridícul, cosa que acaba confirmant aquesta Manon com una de les pitjors produccions de la temporada. És una sensació que s’ha vingut repetint durant els últims anys i és que sembla que les temporades del Liceu tenen com a punt culminant l’última òpera abans de les vacances de Nadal i des d’aquest moment es van desinflant progressivament fins a acabar sent soporíferes i mirant la temporada 18/19 sembla que la dinàmica no canviarà en un futur proper.\nManon Lescaut / Puccini / Gran Teatre del Liceu / Orquestra Simfònica i Cor del Gran Teatre Liceu / Director d’orquestra: Davide Livermore / Directora del cor: Conxita Garcia / Intèrprets: Liudmyla Monastyrska, David Bižić, Carlos Chausson, Gregory Kunde, Mikeldi Atxalandabaso / 7 de juny de 2018 / www.liceubarcelona.cat\nAbbé PrévostAntoni GarcésCarlos ChaussonConxita GarciaDavid BizicDavide LivermoreEmmanuel VillaumeGiacomo PucciniGregory KundeLiceuLiudmyla MonastyrskaMikeldi AtxalandabasoMúsica clàssicaÒpera\nPublicat per\tLlegir en cas d’incendi\t- Jun 7, 2018\n22 Juny 2018\tat 21:33\nTotalment d’acord. Una lleugera decepció aquesta producció de Manon.


Concurs de Reels d'Instagram\nDel 16/09/2021 al 09/09/2022\n3r BiblioRepte i BiblioChallenge 3\nSANT JORDI i 32è ANIVERSARI\nPer celebrar la Diada de Sant Jordi i el 32è aniversari de la biblioteca hem preparat un dia festiu molt complet, amb activitats a l'aire lliure de 10 del matí a 8 del vespre. Esperem la vostra visita el dia 23, ens trobareu a la plaça de la biblioteca. I recordeu que també tindrem muntada una fantàstica parada de llibres...\t[+] Ampliar notícia\nEn marxa els dos concursos de la programació del 32è aniversari de la biblioteca. Per una banda, convoquem el XVII Concurs BiblioPunt, concurs de punts de llibre adreçat a totes les edats, amb 5 categories i 10 premis a repartir. D'altra banda, aquest any convoquem el I Concurs de Reels d'Instagram adreçat a joves de 12 a 18 anys. Hi...\t[+] Ampliar notícia\nLa programació mensual habitual inclou 1 Racó de Pares, 1 Hora del Conte i 1 activitat del Divendres Jove. També es fan les sessions dels dos clubs de lectura i les classes de Hadu. Pel febrer hem preparat un Racó de Pares amb l'artterapeuta Sílvia Codina Giró. Es tracta d'un taller d'aquarel·la on les famílies crearan una petita història protagonitzada per...\t[+] Ampliar notícia\nPer segon any consecutiu, hem col·laborat amb l'Institut d'Alpicat acollint alumnes de 4t per a realitzar a la nostra biblioteca el servei comunitari. En aquesta ocasió, s'han adherit 11 alumnes. El servei comunitari és una acció educativa a dues bandes -Institut d'Alpicat+Biblioteca Sant Bartomeu- destinada a desenvolupar la competència social i ciutadana de l'alumnat. El seu objectiu és garantir que el...\t[+] Ampliar notícia\nCom cada any per aquestes dates hem posat en marxa la celebració del Nadal amb les següents activitats: 7è BiblioNadal Fet a Mà: garlandes de Nadal. Concurs familiar amb una única categoria i tres premis. El termini de presentació de les manualitats finalitza el 13 de desembre i el lliurament de premis tindrà lloc el dia 20...\t[+] Ampliar notícia\nACTIVITATS DE COL·LABORACIÓ AMB LA MARATÓ DE TV3\nCom cada any per aquestes dates, la biblioteca s'afegeix a les iniciatives per recaptar diners en favor de la investigació. Com ja sabeu, l'edició 2021 de La Marató es centra en la salut mental. Hem preparat un fantàstic lot de llibres valorat en 230€ i us proposem col·laborar amb un mínim de 2€. El guanyador del lot es donarà a...\t[+] Ampliar notícia\nNOU CURS PLE D'ACTIVITATS\nIniciem curs amb molta energia, amb més ganes que mai després d'una època llarga i dura per a tots els sectors. Esperem que tot rutlli sense entrebancs! Què tenim preparat? Doncs per començar, demà celebrem la festa de la 9a BiblioCursa amb el sorteig de regals i berenar individual per a tots els participants. A l'estiu, ja us vam anunciar l'obertura de...\t[+] Ampliar notícia\nA l'octubre reprendrem els cursos de català i anglès impartits pel professor Ramon Mateu. De català programem dos nivells i d'anglès un curs inicial i un altre de conversa avançat. Tots els cursos són gratuïts, però cal inscripció prèvia. Les places són limitades. Les classes tindran lloc a la biblioteca.\t[+] Ampliar notícia\nCLASSES DE HADU\nAra estem de vacances, però a l'octubre tornaran les classes de Hadu que tant ens agraden, dirigides per Anzhelika Dolbysh. Venim practicant aquesta disciplina russa creada per Zviad Arabuli des de l'any 2019. Permet curar, rehabilitar i prevenir les dolències d'esquena a base d'execicis de respiració i estiraments amb força. Si us interessa provar, podeu formalitzar la inscripció a la biblioteca....\t[+] Ampliar notícia\nA punt de començar la 9a edició de la BiblioCursa d'Alpicat, l'activitat d'estiu per fomentar l'hàbit lector entre els nens i nenes, nois i noies. Els interessats en participar es podran inscriure fins al dia 18 de juny, ja que la "cursa lectora" comença el dia 21. Les inscripcions es faran presencialment a la biblioteca. Us comentem a continuació com serà...\t[+] Ampliar notícia


Pastís de crema i pinyons\nPublicat per blogger el dia de juliol 28, 2016\nFacilíssim pastís per les postres del diumenge!!\n1 i 1/2 làmines de pasta de full rectangulars\nPer fer la crema: En un bol, bateu els rovells amb la Maizena.\nPoseu la llet i el sucre, en un cassó, al foc; quan comenci a bullir, afegiu-la al bol dels rovells, remeneu be i torneu a posar al foc, (a foc baix), remenant sense parar, fins que espesseixi.\nPasseu la crema a un bol, perquè es refredi; tapeu-la amb paper film, per evitar que es faci crosta...\nEsteneu la làmina de pasta de full, damunt d'una safata folrada amb paper de forn. Pinteu-la amb el rovell d'ou, batut amb unes gotes d'aigua, i punxeu-la amb una forquilla.\nTalleu 4 tires primes, de la 1/2 làmina restant, i enganxeu-les. Amb la punta d'un ganivet, per la part que no talla, feu l'acabament ondulat.\nTorneu a pintar amb el rovell d'ou...\ni enforneu; coeu fins que la pasta estigui daurada. Si durant la cocció s'infla, abaixeu-la, amb compte de no trencar-la.\nAboque la crema damunt de la pasta i alliseu-la.\nPeleu els kiwis i lamineu-los ben fins; distribuïu-los per damunt de la crema.\nDesfeu la gelatina de poma al bany-maria i pinteu tot, crema i fruita...\nMunteu la nata amb el sucre glaç i adorneu cada rodanxa de kiwi amb la nata, (amb una mànega pastissera).\nAbans de portar a taula, afegiu els pinyons torrats pel damunt...\ncelíacs crema pastissera fruita pasta de full postres


Campanya de conscienciació: les cendres, cal deixar-les reposar abans de llençar-les al contenidor de rebuig, Notícies, Ajuntament de la Bisbal d'Empordà\n13/01/2022 a les 10:00\nLes cendres, cal deixar-les reposar abans de llençar-les al contenidor de rebuig: és el missatge que vol transmetre la campanya municipal de conscienciació per apagar bé les cendres abans de dipositar-les als contenidors de rebuig. I és que, darrerament, els serveis d'emergència han hagut de donar resposta a diversos incendis a contenidors de rebuig de la via pública de la Bisbal d’Empordà. Les cendres mal apagades de les llars de foc, estufes i calderes, poden ocasionar incendis en els contenidors: si les cendres estan enceses o calentes, s’inicia un procés de combustió que pot durar hores i que culmina amb l’incendi del contenidor, que podria ocasionar danys als mateixos contenidors, vehicles aparcats, arbres i mobiliari de la via pública, amb el cost material que això suposa.\nEn aquest sentit, l’Ajuntament vol fer una crida a mode de conscienciació per tal de recordar a la ciutadania que les cendres s’han de deixar reposar, per tal que quedin totalment apagades. Seguidament cal dipositar-les dins d’una bossa de plàstic (sempre tancada), abans de llançar-les al contenidor corresponent: el de rebuig.


– Voltar per la Literatura – CONTES QUE EM VAN CURAR de Nadia Ghulam i Joan Soler i Amigó (🐌🐌🐌) |\n– Voltar per la Literatura – CONTES QUE EM VAN CURAR de Nadia Ghulam i Joan Soler i Amigó (🐌🐌🐌)\nEl dia que vam anar al TNC a veure NADIA, vaig comprar a la sortida els dos llibres escrits per ella en col·laboració: “Contes que em van curar” i “El secret del meu turbant”. Ara acabo de llegir el llibre de contes que, segons ella ens diu, li explicava la seva mare a l’Afganistan i que la van ajudar a curar-se i sobreviure.\nNadia es recuperava de les greus ferides que va patir a conseqüència d’un bombardeig que la van tenir durant sis mesos en coma, dos anys a l’hospital i patir 14 operacions, tenia 8 anys …. En aquell hospital de Kabul, Nadia Ghulam escoltava atentament els contes que la seva mare li murmurava a cau d’orella.\nElla no sabia llegir i tampoc no tenia cap possibilitat d’anar a l’escola i aquests contes van ser la seva única formació i la van ajudar a tirar endavant i a superar la seva dura i complicada vida.\nUn cop a casa nostra, a Badalona, va decidir escriure aquests relats orals tradicionals per evitar que es perdessin. Cadascun dels 29 relats inclosos en el llibre, estan precedits d’una petita reflexió de Ghulam, que explica el context en el qual li van ser narrats i els pensaments que acudeixen a la seva memòria en recordar-los. I ho ha fet amb l’ajuda de Joan Soler i Amigó, pedagog i oncle adoptiu seu. Tots els contes tenen un punt de crueltat perquè segons la mateixa Nadia ens diu, la vida humana és cruel. I de fet confessa que han infantilitzat una mica alguns dels contes recollits al llibre. “No sabem fins a quin punt pot arribar l’ésser humà a fer-se mal amb un altre ésser humà”.\nBut na but, era i no era, així comencen molts dels contes d’aquest llibre. Transcric alguns paràgrafs que m’han agradat especialment:\n“Unes bodes fabuloses, on tot és abundant i on tots els comensals es llepen els dits. Això sí, per als hindús, els menjars crus; per als hazara els cremats, i per als musulmans, els més ben cuits”.\n“Doncs que Al.là, que ha fet que aquesta història acabi feliçment, també a nosaltres ens procuri la benaurança més gran en l’altra vida, i, si pot ser, en aquesta”.\n“Veus? La ferida que em vas fer se m’ha curat, perquè una ferida cicatritza, però una paraula feridora no cicatritza mai …”\n“L’Afganistan és una terra pedregosa, agresta, inexpugnable, amb paisatges gairebé inaccessibles. Escenari, també, d’enfrontaments i guerres. Amb oasis fecunds. Però sense mar.”\nUna cançó talibana, que se sol cantar sense cap altre instrument que la veu, pelada i tremolosa:\nLes pedres, precioses, són les flors del meu país,\nLes plantes, les seves medecines,\ni el seu aire és tan pur, tan transparent que, quan respiro,cada alenada és com començar a viure.\nNadia Ghulam va néixer a Kabul el 1985. Actualment viu a Badalona, ciutat a la que va arribar al 2006 per rebre tractament mèdic i pal·liar els efectes de les ferides en el seu rostre. És activa i emprenedora, estudia català, informàtic i integració social i és autora, juntament amb la periodista Agnès Rotger, d’El secret del meu turbant, Premi Prudenci Bertrana 2010.\nJoan Soler i Amigó va néixer a Badalona el 1941. És pedagog i escriptor, interessat especialment en la recerca de la cultura popular. L’any 2006 fou guardonat amb el Premi Nacional de Cultura Popular, concedit per la Generalitat de Catalunya, pel desenvolupament de la seva obra magna “Tradicionari“, una enciclopèdia de la cultura popular de Catalunya (10 volums), així com en reconeixement de la seva carrera.\nLa Nadia, les paraules, i en Joan, els traços.\nLa Nadia, la tinta, i en Joan, la ploma.\nLa Nadia, la música, i en Joan, la lletra.\nLa Nadia del dari, i en Joan al català.\nLa Nadia diu i en Joan escriu.\nLa Nadia sap i en Joan aprèn.\nLa realitat, els contes, i els contes, realitats.\nNADIA I JOAN\nUns contes que m’han agradat molt pel que tenen de similar als nostres i pel que tenen de diferent, no puc deixar d’imaginar-me la duresa i crueltat d’un país que nega l’educació a les nenes i on únicament la tradició oral permet que totes aquestes històries tradicionals no es perdin.\nAquesta entrada s'ha publicat en Literatura i s'ha etiquetat amb CONTES QUE EM VAN CURAR, Joan Soler i Amigó, Nadia Ghulam el 15 de març de 2016 per Imma Barba.\n← – Roda de premsa – HAMLET – Teatre Lliure de Gràcia – 15/03/2016 – Teatre – DANSA D’AGOST (🐌🐌🐌🐌🐌) – Biblioteca de Catalunya – 09/03/2016 →\n2 pensaments a “– Voltar per la Literatura – CONTES QUE EM VAN CURAR de Nadia Ghulam i Joan Soler i Amigó (🐌🐌🐌)”\nGLÒRIA 16 de març de 2016 a les 1:18\nPer sort, Nadia ha anat a parar amb una família acollidora que l’estima molt.És heroic el pas que han fet els seus oncles adoptius però tot, ells i ella, se senten molt gratificats. I és que consolo pensar que, en aquest món maleït, hi queda encara bona gent.\nImma Barba 16 de març de 2016 a les 12:24\nLa història de la Nadia com van poder comprovar quan ens la va explicar al teatre ha estat molt dura i valenta. La Nadia es fa estimar, i estic convençuda que la seva família d’acollida ha tingut una sort enorme en poder conèixer una persona com ella, i ella ha tingut una sort enorme en trobar-los. El món és ple de bona gent, el problema és que moltes vegades no es poden fer sentir.\nAra tinc pendent de llegir el llibre “El secret del meu turbant” que de ben segur m’impactarà. Gràcies per comentar.


Xerrada: Negoci + innovació tecnològica vs Consultoria? | Facultat d'Informàtica de Barcelona\nXerrada: Negoci + innovació tecnològica vs Consultoria?\nInici » Notícies » Xerrada: Negoci + innovació tecnològica vs Consultoria?\nDia: 7 d'octubre, 9.30 h\nLloc: Sala d'Actes Manuel Martí Recober (edifici B6, planta baixa)\nPonent: Carlos Mérida, Technology Transformation Senior Manager\nAccenture i FIB Visiona organitzen aquesta xerrada que anirà a càrrec d'en Carlos Mérida, Technology Transformation Senior Manager a Accenture i Alumni de la FIB.\nNegoci + innovació tecnològica vs Consultoria?\nQuan ens parlen de consultoria ens sorgeixen molts dubtes: com és el dia a dia d'un consultor? És veritat que s'han de treballar tantes hores? Consisteix en fer presentacions amb Power Point farcides d'argot empresarial? ... Coneix la realitat darrere de la consultoria de la mà de Carles Mérida Campos, alumni FIB que avui forma part de l'equip Accenture.\nCarles Mérida ja ha estat al teu lloc, i des de la seva arribada a Accenture ha tingut l'oportunitat de treballar amb varis equips multidisciplinars, participar en diversos projectes de diferents indústries i sectors, i innovar constantment fent ús de la tecnologia més puntera. Coneix els reptes als quals s'enfronta i les oportunitats de creixement i desenvolupament al seu dia a dia. No et perdis aquesta oportunitat!\nPer assistir cal omplir el formulari d'inscripció on podràs escollir entre seguir la xerrada presencialment o en línia (GMeet).


Cesca Berenguer: RENOVEM EL COMPROMÍS AMB EL VALLÈS\nEls caps de llista de CiU al Vallès Occidental, vam signar el passat dissabte un manifest per renovar el compromís per a col·laborar amb tots els municipis de la comarca del Vallès Occidental. Els candidats de CiU, aspirem a que la comarca del Vallès exerceixi un rol de lideratge en la recuperació de Catalunya en tots els fronts que té oberts.\nUs adjunto el text del manifest:\nEls candidats de Convergència i Unió a les eleccions municipals del 22 de maig que ens presentem pel Vallès Occidental volem renovar una vegada més el nostre compromís amb aquest territori.\nEn aquestes eleccions, cada candidatura local es posa al servei de les necessitats i les ambicions del seu municipi. Al mateix temps, però sabem que bona part d’elles necessiten un marc de col·laboració més ampli per a fer-se realitat. Per això, el nostre compromís de treballar pel nostre municipi vol ser alhora un compromís per a col·laborar amb els altres municipis de la nostra comarca.\nD’altra banda, el pes demogràfic i econòmic del Vallès Occidental el converteixen en un motor de Catalunya. En conseqüència, tots els esforços que estem disposats a destinar a la nostra comarca han de servir, igualment, per a donar un impuls renovat al conjunt del país. Els candidats de CiU del Vallès Occidental aspirem que la nostra comarca exerceixi un rol de lideratge en la recuperació de Catalunya en tots els fronts que té oberts.\nAquest esperit permanent de col·laboració i de visió territorial compartida es vol concretar de manera especialment intensa en els cinc punts següents:\nSostenibilitat. Volem treballar conjuntament en l’ordenació i la preservació dels espais naturals i els espais lliures que complementen les zones residencials i d’activitat econòmica. Volem cooperar en la resolució dels problemes ambientals comuns, en especial la qualitat de l’aire de les zones urbanes.\nInfraestructures i mobilitat. Volem impulsar les infraestructures que dotin la comarca de l’adequada connexió amb la resta del país i del món (viàries, ferroviàries, de telecomunicacions...), que serveixin a l’activitat econòmica i que estructurin i facilitin la mobilitat interna, en especial mitjançant transport públic.\nInnovació i emprenedoria. Volem que la innovació i l’emprenedoria impregnin la vida econòmica i social de la comarca, que realment es notin en tots els àmbits: en l’economia productiva, en les iniciatives del tercer sector, en el funcionament de les administracions públiques, en les relacions socials... En aquest sentit, treballarem per sumar les possibilitats de cada municipi, dels parcs científics i tecnològics, dels centres d’ensenyament superior... perquè, des de la llibertat de cadascú, es trobin mecanismes per a multiplicar els impactes positius.\nEconomia del coneixement i economia verda. Volem que el Vallès Occidental continuï essent una comarca industrial i, per això, a més de consolidar els sectors tradicionals potenciarem la implantació de noves empreses en aquests sectors emergents, que ens han de permetre de participar en l’economia global i crear llocs de treball que redueixin l’atur, especialment entre la gent jove.\nOptimització dels serveis. Volem que la necessària reestructuració dels serveis públics per a adaptar-se simultàniament a les noves necessitats que sorgeixen i a les restriccions econòmiques dels pròxims anys no perjudiqui ni la suficiència ni la qualitat de l’atenció bàsica. Per aquest motiu, estem disposats a desenvolupar mecanismes de col·laboració que guanyin en eficiència i permetin mantenir l’atenció adequada a les persones que la necessitin.\nEn aquests àmbits, doncs, cooperarem prioritàriament, perquè són aquells en què aquesta cooperació pot resoldre millor els dèficits i generar majors oportunitats. De totes maneres, volem que l’esperit de cooperació sigui un element distintiu de la nostra comarca.\nEls candidats de CiU ambicionem, en definitiva, que cadascun dels nostres municipis potenciï la seva personalitat i que, al mateix temps, tots ells comparteixin un projecte comú per al Vallès Occidental que construeixi les bases per a la prosperitat i el benestar dels seus habitants i que li permeti exercir un decidit i positiu lideratge tant a la regió metropolitana de Barcelona com a Catalunya.\nVallès Occidental, 9 d’abril de 2011\nPublicat per Cesca Berenguer a 17:41\nEtiquetes de comentaris: alcaldables CiU, Cesca Berenguer, CiUViladecavalls, compromís vallès, manifest per la comarca


TRAVESSANT EL LLUÇANÈS EMBOIRAT 13.03.2011 - BiCiCORRiOLS Ciclisme i muntanya\nTRAVESSANT EL LLUÇANÈS EMBOIRAT 13.03.2011\nPublicat el 15 de març de 2011 per Bicicorriols\nL’aigua i el mal temps, el perill d’allaus i la no gens galdosa previsió per diumenge ens privaren d’una escapada a esquiar. I ben mirat, encara haguéssim pogut fer alguna cosa de profit damunt les pells.\nDijous la colla ja havia quedat a la Plaça per fer sortida matinal de diumenge però els que anàvem a esquiar, si ens en desdèiem, aniríem fora comarca a fer carretera. I així fou. Dissabte al vespre ens trucàvem per decidir l’alternativa a la neu.\nEls quatre que quedem, la Flor, el Mamalló, el Maestro i servidor marxem a quarts de set amb la guagua amb destinació a Sant Hipòlit de Voltregà. Al Maresme ens hem llevat amb el cel ben clar però a mesura que entrem a Osona, les nuvolades i la boira tapen i amb més espessor, les cingleres i tot el sector que hem de prendre en el nostre camí cap el nord-oest.\nIniciem la ruta cap a les vuit prenent la carretera coneguda en el mon dels rallies com La Trona que ens enfilarà sense gaire exigències al Coll de Sant Martí i on malauradament no podrem gaudir de la majestuosa vista de la Plana per culpa de la boira.\nDesprés d’un lleu descens passarem per Sant Boi de Lluçanès i el Coll del Pal i en sinuosa, tranquil·la, però enganyosa carretera pels seus puja i baixa, passarem Alpens, el Cobert de Puigcercós i arribarem a Borredà. Aquí farem una aturada per esmorzar: cinc euros per cap. Collonut.\nContinuem carretera amunt tot païnt. A mesura que ens acostem a Sant Jaume el cel es va aclarint i s’agraeix l’escalfor del sol. Aixafades al ferm de la carretera hem vist desenes de salamandres, senyal que l’hàbitat on es troben és molt adient per a elles malgrat restar envaït i estroncat sovint per uns altres exemplars molt més grans, sapastres i aliens a l’hàbitat que s’aprofiten d’aquest benestar. La parsimònia d’aquests animals en travessar carreteres els és un llast.\nArribem a Sant Jaume de Frontanyà a ple sol. Tot i ser diumenge, només hi ha quatre gats. Millor pels anfibis. Faig fotos tot envoltant la monumental església mentre els companys discuteixen sobre la resta de la ruta i el temps que ens resta.\nQuan acabo d’enllaunar el paisatge en la capsa negra reemprenem la marxa i coronem el Coll de la Batallola, punt culminant de la sortida a 1197 m. d’altura i amb trams des d’el 12% fins al 18% concentrats bàsicament en els darrers quilòmetres.\nTraspassem la nòrdica collada i comencem el descens cap a la Pobla de Lillet per una estreta però molt suggerent carretera que ens ofereix com a teló de fons les blanques capçades de la Serra de Montgrony. La visió de la recent nevada ens fa penedir de no haver aprofitat el dia per anar a desvirgar-la.\nArribem a la carretera de la Pobla i sense atansar-nos a la vila berguedana, trenquem a la dreta per iniciar el darrer port de la jornada: el Coll de Merolla.\nCom la resta de la sortida, en cap moment hi ha hagut escapades ni estridències i arribem al coll pràcticament tots plegats. El passem sense aturar-nos. Ni foto. El Mamalló va al davant. Davallem serpentejant, gaudint del descens l’un darrere l’altre fins a Gombrèn. A partir d’aquí anem fent relleus fins l’arribada a Voltregà.\nL’ideal de la retallada haguera estat anar primer a Sant Joan de les Abadesses i després enfilar a les Termes com vam fer alguns l’any passat, aleshores travessar la carretera del Coll de Canes i anar a Santa Maria de Besora per LLaers. El temps però no donà per més i així quedà la cosa que no ens en penedim pas!\nP.D. Tard em vaig adonar que podia haver trucat l’Anscari, potser s’hi hauria apuntat. Dispensa’m.\nJosep Boixeda i Camprub ha dit:\n17 de març de 2011 a les 6:19 pm\nUs felicito pel vostre bloc i us dono les gràcies per donar a conèixer la nostra comarca. Diumenge deurieu estar ben sols per les carreteres lluçaneses, oi?\nTot i que s’aixafin salamandres, ens convenen molts turistes!


Tres gimnastes de Puçol es classifiquen per al campionat autonòmic\nAndrea Bueno, María Tomás i Tania Cebrián disputaran el pròxim 12 de març el campionat autonòmic de gimnàstica rítmica. El seu següent repte és classificar-se per al nacional. Com explica la seua entrenadora, Mapi Sangil, “confiem en el seu treball i en la seua entrega, però hem de millorar molt per a estar en el nacional”.\nEl dissabte 26 de març la localitat valenciana d'Almussafes va albergar la fase provincial del Campionat Nacional Base de gimnàstica rítmica, que concedix les places per al campionat autonòmic. Quatre gimnastes del Club de Gimnàstica Rítmica de Puçol van participar en esta competició i tres d'elles van aconseguir la seua classificació per al campionat autonòmic: Andrea Bueno i María Tomás, en categoria cadet modalitat cinta, i Tania Cebrián, en categoria aleví modalitat pilota. Omaima M'rini no va poder aconseguir el seu passe en categoria infantil modalitat cércol.\nMapi Sangil, entrenadora del Club de Gimnàstica Rítmica de Puçol, afirma que “encara que els resultats no han sigut els millors possibles, almenys hem classificat tres gimnastes per a l'autonòmic. Però hem de millorar molt per a classificar-nos per al nacional, que serà en el mes d'abril en la ciutat de Valladolid. Confiem en l'entrega i el treball de totes per a aconseguir-ho”.\nEn el campionat provincial es classificaven les dotze millors gimnastes de cada categoria i modalitat per a l'autonòmic, que es disputarà el pròxim 12 de març. La millor classificada entre les xiques de Puçol va ser Andrea Bueno, novena. María Tomás va ser onzena i Tania Cebrián tretzena, aconseguint la classificació per a l'autonòmic per l'absència de gimnastes d'Alacant en la seua categoria i modalitat. Per la seua part, Omaima M'rini va quedar molt allunyada de les primeres places.\nA més del campionat provincial d'Almussafes, les gimnastes del nostre poble van participar recentment en el Trofeu Mediterrani, que va celebrar en Sueca la seua competició individual el 20 de febrer. Les xiques de Puçol van sumar un total de set medalles, sis d'or i una de plata, en les distintes categories i modalitats en què van competir.\nEsperem que estos bons resultats es repetisquen també el 12 de març en el campionat provincial i que les tres gimnastes de Puçol aconseguisquen la seua plaça per al nacional.


Se celebra la Jornada d'apropament dels diferents cossos de seguretat i emergències a la Joventut ( 22/07/2014 ) | Ajuntament de Santa Cristina d'Aro\nEl passat dissabte 19 de juliol, Santa Cristina d'Aro va viure una Jornada molt especial, a jornada d’apropament dels cossos de seguretat i emergències a la joventut, que es va celebrar al a zona esportiva municipal, va ser un èxit, per la qualitat dels professionals, els mitjans exhibits, la participació de les famílies i l’assoliment dels objectius.\nEls nens van jugar, els pares van educar, les famílies van gaudir d’una tarda temàtica i els professionals van gaudir del seu treball.\nEl gos de la Policia Local de Castell-Platja d’Aro complia metòdicament cadascuna de les instruccions que la seva ensinistradora li marcava. Grans i petits s'amuntegaven darrera les tanques bocabadats amb l’espectacle quan es va sentir l’inconfusible soroll del motor de l’helicòpter. Era l’aparell del cos de MMEE que dibuixant cercles en el cel descendia lentament fins aterrar amb suavitat. Amb impaciència i assenyalant l’helicòpter amb el dit, els més petits estiraven dels seus pares.\nI de l’helicòpter al camió dels bombers, a les motos de trànsit, a l’ambulància del SEM... a preguntar amb curiositat, a observar amb sorpresa i a remenar amb cautela.\nEl dau gegant donava voltes... el sis, correm a la casella de l’ADF , la Policia Local de Santa Cristina llegeix la pregunta als jugadors i aquests corren a l’estand per saber la resposta.\nEls agents Rurals ens apropaven la natura. El grup cinegètic de la Guàrdia Civil mostrava l’habilitat dels seus gossos en la detecció d’estupefaents. El TEDAX-NRBQ del Cos Nacional de Policia ensenyava el funcionament del robot desactivador d’explosius i el curiós vestit de protecció.\nEls nens escoltaven, els professionals explicaven, i poc a poc aquells primers semblants de sorpresa i recel es transformaven en curiositat i confiança.\nUna jornada molt positiva desenvolupada sense incidents i que va apropar el món dels cossos de seguretat a tothom.